Pielikums Nr.1.1.
atklāta konkursa “Būvuzraudzība Jorģa Zemitāna tilta pārbūve, Rīgā”
nolikumam, identifikācijas Nr. CAIP 2024/94

Būvuzraudzības Jorģa Zemitāna tilta pārbūve, Rīgā
 darbu uzdevums

1.Vispārīgie nosacījumi

1.1. Izpildītājam jānodrošina būvuzraudzības veikšana (turpmāk – Uzraudzība) objektā “Jorģa Zemitāna tilta pārbūve Rīgā” (turpmāk – Objekts) (orientējošais būvuzraudzības laiks – 12 (divpadsmit) mēneši, skaitot no būvdarbu uzsākšanas dienas).
1.2. Izpildītājam jānodrošina nepārtraukta būvniecības procesa uzraudzība atrodoties objektā, kad vien norit būvdarbi, turklāt – arī ārpus normālā darba laika (t.sk. arī naktīs), brīvdienās un svētku dienās.
1.3. Izpildītājam jānodrošina atbilstoši Uzraudzības veikšanai pietiekamā skaitā kvalificēts personāls. 
1.4. Izpildītājam jānodrošina atbildīgā būvuzrauga minimālais darba laika ieguldījums objektā ne mazāk kā 40 stundas nedēļā un ne mazāk kā 8 stundas diennaktī. Izpildītājam jāveic Uzraudzības personāla ikdienas darba laika uzskaite (reģistrācija) Objektā.
1.5. Izpildītājs ir tiesīgs piesaistīt sertificētu būvuzrauga palīgu nepārtraukta būvniecības procesa uzraudzības nodrošināšanai ar nosacījumu, ka būvuzrauga palīga darba laiks nav ieskaitāms atbildīgā būvuzrauga minimālā darba laika ieguldījumā objektā (1.4.punkts).
1.6. Izpildītājam līdz piektdienas plkst.15.00 jāiesniedz nākamās nedēļas Uzraudzības plāns, norādot atbildīgā būvuzrauga, sertificēta būvuzrauga palīga, kā arī cita būvuzraudzības veikšanai piesaistītā kvalificētā personāla (piemēram, lietus ūdens kanalizācijas tīklu pārbūves darbu, elektrotīklu pārbūves darbu būvuzraugu) darba laika grafiku un uzraugāmos būvdarbus objektā.
1.7. Būvuzrauga prombūtnes (darbinieka slimība, atvaļinājums, u.c.) laikā vai darba līguma izbeigšanas gadījumā, izpildītājam nekavējoties jānodrošina kvalifikācijā līdzvērtīgs vai augstāk kvalificēts aizvietotājs, par to pirms tam rakstveidā informējot Pasūtītāju saskaņā ar iepirkuma līguma noteikumiem.

2. Būvuzraudzības apraksts
2.1. Plānotais apraksts – būvuzraudzība objektam “Jorģa Zemitāna tilta pārbūve, Rīgā”.
2.2. Būvdarbu, kuriem tiks veikta Uzraudzība, provizoriskais izpildes termiņš - 12 (divpadsmit) mēneši.

3. Būvuzraudzības pienākumi
3.1. Uzraudzība tiek veikta saskaņā ar Ministru kabineta 2014.gada 19.augusta noteikumiem Nr.500 „Vispārīgie būvnoteikumi” (turpmāk – Vispārīgie būvnoteikumi). Pēc būvdarbu pabeigšanas izpildītājam jāveic visi būvuzrauga kompetencē ietilpstošie pasākumi objekta nodošanai ekspluatācijā (atzīmes par būvdarbu pabeigšanu saņemšanai).
3.2. Izpildītājam, veicot Uzraudzību, papildus Vispārīgo būvnoteikumu prasībām, ir šādi papildus pienākumi:
3.2.1. ne retāk kā 1 (vienu) reizi mēnesī organizēt un protokolēt būvdarbu vadības sanāksmes. Sagatavot un saskaņot ar būvdarbu vadības sanāksmes dalībniekiem sanāksmes protokolus, kā arī nodrošināt protokolu izsniegšanu sanāksmes dalībniekiem 3 (trīs) darba dienu laikā pēc sanāksmes norises; 
3.2.2. sadarboties un tikties ar Pasūtītāju, autoruzraugu, apmeklēt Pasūtītāja organizētās sanāksmes un piedalīties Pasūtītāja noteiktās pārraudzības un kontroles vizītēs;
3.2.3. Izpildītājam jānodrošina, lai paveikto būvdarbu kvalitāte un apjomi tiktu pienācīgi pārbaudīti (t.sk. arī Pasūtītājs tiktu savlaicīgi informēts par laboratorisko pārbaužu nepieciešamību, t.sk. iekļaujot būvuzraudzības plānā kvalitātes pārbaužu grafiku) un dokumentēti. Izpildītājam jāseko, lai būvdarbi tiktu veikti plānotajā laikā;
3.2.4. pārbaudīt būvdarbu vadītāja ierakstus Būvniecības informācijas sistēmā (Bis-ā) būvdarbu žurnālā un parakstīt segto darbu un nozīmīgo konstrukciju pieņemšanas aktus;
3.2.5. pārbaudīt un ar parakstu apstiprināt paveikto būvdarbu apjomus, tai skaitā aktu par kalendārajā mēnesī faktiski izpildīto darbu apjomu un izmaksām;
3.2.6. kontrolēt satiksmes organizācijas atbilstību būvdarbu vietā;
3.2.7. kontrolēt un veicināt būvdarbu veikšanu saskaņā ar būvdarbu līguma noteikumiem;
3.2.8. organizēt laboratoriskās pārbaudes un piedalīties pārbaužu veikšanā ar nosacījumu, ka pārbaudes tiek veiktas ar būvdarbu veicēju nesaistītā laboratorijā (ar būvdarbu veicēju saistīta laboratorija šī punkta izpratnē ir laboratorija, kurā būvdarbu veicējs ir tās struktūrvienība vai laboratorija ir būvdarbu veicēja struktūrvienība, būvdarbu veicējam pieder laboratorijas akcijas un/ vai kapitāla daļas (viena vai vairākas), un/ vai laboratorijai pieder būvdarbu veicēja akcijas un/ vai kapitāla daļas (viena vai vairākas). Ja pretendents ir personu apvienība, tad šī punkta nosacījums attiecas uz visiem (katru atsevišķi) tās dalībniekiem). Būvuzraugam ir pienākums organizēt, ka laboratorijā iegūtos pārbaužu rezultātus laboratorija elektroniski nosūtīt Pasūtītāja pārstāvim un būvuzraugam;
3.2.9. ne vēlāk kā 3 (trīs) dienas iepriekš elektroniski informēt Pasūtītāja pārstāvi par laboratorisko pārbaužu nepieciešamību. Laboratoriskās pārbaudes apmaksā būvuzraugs (izpildītājs);
3.2.10. veikt visus mērījumus un pārbaudes (izņemot 3.2.8.punktā minētās laboratoriskās pārbaudes), kas nepieciešamas, lai pārliecinātos par būvdarbu un būvdarbos pielietoto materiālu atbilstību Līguma prasībām;
3.2.11. dot būvdarbu veicējam nepieciešamos rīkojumus, saskaņojumus un apstiprinājumus;
3.2.12. dod būvdarbu veicējam norādījumus par būvdarbu izpildi un defektu novēršanu. Būvprojekta nepilnību gadījumā konsultēties ar autoruzraugu un Pasūtītāju, un sagatavot priekšlikumus par izmaiņām būvprojektā;
3.2.13. pirms iesniegšanas Pasūtītājam, izskatīt un saskaņot būvdarbu veicēja iesniegtos konstatācijas aktus par: 
3.2.13.1. būvprojekta kļūdām;
3.2.13.2. apjoma, materiālu un citām konstatētām izmaiņām, kas apdraud būvdarbu kvalitāti, termiņus, izmaksas, un satiksmes drošību;
3.2.13.3. projekta neatbilstību situācijai dabā, piemēram, inženierkomunikāciju izvietojuma vai inženierkomunikāciju parametru neatbilstība būvprojektā esošajam topogrāfiskajam plānam; būvprojektā neparedzēto slēpto konstrukciju konstatēšana būvniecības objektā; nepieciešamība realizēt sākotnējā būvprojektā neparedzēto inženierrisinājumu, piemēram, nomainīt satiksmes pārvada vai ielas konstrukcijas elementu (tajā skaitā inženierkomunikācijas), kuru saskaņā ar būvprojekta ietverto risinājumu sākotnēji bija paredzēts labot vai regulēt, bet elementa nolietojuma, bojājuma vai cita objektīva iemesla dēļ, tā nomaiņa ir tehnoloģiski nepieciešama.
3.2.14. kopā ar saskaņotiem būvuzņēmēja konstatācijas aktiem iesniegt situācijas vērtējumu un risinājumu, nepieciešamības gadījumā piesaistot autoruzraugu;
3.2.15. nekavējoties ziņot un iesniegt Pasūtītājam konstatācijas aktus, ja būvdarbu laikā tiek konstatētas situācijas, kas apdraud būvdarbu kvalitāti, termiņus, izmaksas, satiksmes drošību un var atstāt negatīvu ietekmi uz turpmāku objekta ekspluatāciju. Kopā ar konstatācijas aktiem iesniegt situācijas vērtējumu un risinājumu, nepieciešamības gadījumā piesaistot autoruzraugu.

4. Atskaites
4.1. Izpildītājs sagatavo un iesniedz Pasūtītājam pārskatu / izpildīto darbu kvalitātes novērtējumu par būvuzraudzības plānā norādīto pasākumu savlaicīgu izpildi saskaņā ar Vispārīgiem būvnoteikumiem, 30 (trīsdesmit) dienu laikā no akta par darbu pabeigšanu objektā parakstīšanas.
4.2. Papildus minētajam, Izpildītājs 1 (vienu) reizi nedēļā līdz otrdienas plkst. 16:00 elektroniski uz Pasūtītāja pārstāvja e-pasta adresi nosūta būvuzrauga iknedēļas atskaiti saskaņā ar būvuzraudzības līgumu (ja otrdiena ir valsts oficiāli noteikta brīvdiena, tad līdz nākošās darba dienas plkst. 16:00) pievienojot fotofiksācijas un 1 (vienu) reizi mēnesī iesniedz parakstītas būvuzrauga iknedēļas atskaites kopā ar būvuzraudzības izpildīto darbu nodošanas - pieņemšanas aktu iepirkuma līgumā noteiktajā kārtībā.
4.3. Ja iepirkuma līgumā noteiktais būvdarbu izpildes termiņš ir garāks par 2 (diviem) kalendārajiem mēnešiem no sākotnēji paredzētā būvdarbu izpildes termiņa, būvuzraugs, sākot ar 2. (otro) kalendāro mēnesi, 5 darba dienu laikā pēc kalendārā mēneša beigām iesniedz:
4.3.1. būvuzņēmēja precizētu būvdarbu kalendāro grafiku;
4.3.2. precizētu būvuzraudzības plānu.

Šis dokuments ir parakstīts ar elektronisko parakstu (bez droša e-paraksta)

